| **Juozapas Marševskislenk. *Józef Marszewski*** |
| --- |
|  |
| Juozapas Marševskis 1875 m. (Aleksandro Strauso ir Jarosłavo Brzozovskio fotografija, saugoma Lietuvos dailės muziejuje) |
| Gimė | 1827 m. kovo 14 d.Vilnius Rusijos imperija |
| Mirė | 1883 m. kovo 27 d. (56 metai)Vilnius arba Varšuva |
|  |
| Veikla | XIX a. dailininkas, peizažistas |
|  |
| Alma mater | Sankt Peterburgo dailės akademija |

**Juozapas Marševskis** (lenk. *Józef Marszewski*, 1827 m. kovo 14 d. Vilnius – 1883 m. kovo 27 d. Vilnius arba Varšuva) – XIX a. dailininkas, peizažistas.

Biografija
----------

Juozapas Marševskis gimė 1827 m. kovo 14 d. Vilniuje.

Dailės mokėsi pas Aleksandrą Kokuliarą Varšuvoje arba pas Vincentą Dmachauską Vilniuje.
1853–1856 m. Marševskis studijavo dailę Sankt Peterburgo dailės akademijoje M. Vorobjovo peizažo klasėje, laimėjo mažąjį ir didįjį sidabro medalius už paveikslus „Vaizdas į jūrą", „Vaizdas į Nevą per ledonešį".

1857 m. Marševskis išvyko į užsienį ir kitus metus praleido keliaudamas po Europą, siuntė savo paveikslus parodoms Krokuvoje, Lvove ir Varšuvoje. Kelis kartus lankėsi Paryžiuje, buvo Ispanijoje ir Šveicarijoje, keletą metų gyveno Romoje, o 1858 ir 1864 m. apsistojo Diuseldorfe, kuriame mokėsi tapybos pas A. Achenbachą.

Vėliau Marševskis keliavo po Ukrainą, kažkuriam laikui apsistojo Lietuvoje, aplankė Kuršą, Tatrų kalnus (1865 ir 1866 m.).

Juozapas Marševskis mirė 1874 m. kovo 27 d. Vilniuje (kitais duomenimis, mirė 1883 m. kovo 27 d. Varšuvoje).

Kūryba
------

Juozapas Marševskis tapė aplankytų vietovių peizažus. Yra nutapęs Vilniaus ir jo apylinkių vaizdų.

Marševskio peizažai romantinio stiliaus. Jis bandė perteikti gamtoje vyraujančias nuotaikas. Tapė naktinius peizažus, saulėlydžius, vaizdus su vaizdingais vandens, uolų, griuvėsių, bažnyčių ir vėjo malūnų motyvais. Žinoma, kad jis taip pat piešė portretus ir religines scenas. Ankstyvuoju laikotarpiu Marševskis nutapė mūšio kompoziciją „Berežinos pasažas" (1847).

Galerija
--------

* Gedimino pilis, 1861 m. (paveikslas saugomas Lietuvos dailės muziejuje)Gedimino pilis, 1861 m. (paveikslas saugomas Lietuvos dailės muziejuje)
* Vilniaus vaizdas nuo Taurakalnio, 1872 m. (paveikslas saugomas Lietuvos dailės muziejuje)Vilniaus vaizdas nuo Taurakalnio, 1872 m. (paveikslas saugomas Lietuvos dailės muziejuje)
* Vilniaus Bernardinų sodas, 1868 m. (paveikslas saugomas Lietuvos dailės muziejuje)Vilniaus Bernardinų sodas, 1868 m. (paveikslas saugomas Lietuvos dailės muziejuje)
* Vilnius, Rasos, 1868 m. (paveikslas saugomas Lietuvos dailės muziejuje)Vilnius, Rasos, 1868 m. (paveikslas saugomas Lietuvos dailės muziejuje)
* Vilnius, Vingio parkas, XIX a. (paveikslas saugomas Lietuvos dailės muziejuje)Vilnius, Vingio parkas, XIX a. (paveikslas saugomas Lietuvos dailės muziejuje)
* Trakų pilis saulėlydyje, 1866 m. (paveikslas saugomas Varšuvos nacionaliniame muziejuje)Trakų pilis saulėlydyje, 1866 m. (paveikslas saugomas Varšuvos nacionaliniame muziejuje)
* Vilniaus apylinkės, 1872 m. (paveikslas saugomas Varšuvos nacionaliniame muziejuje)Vilniaus apylinkės, 1872 m. (paveikslas saugomas Varšuvos nacionaliniame muziejuje)

Išnašos
-------

1. 1 2 3 4 5 6 7  Juozapo Marševskio biografija, skelbiama svetainėje „Tartle.lt"
2. 1 2 3 4 5  Juozapo Marševskio biografija, skelbiama svetainėje „Agraart.pl"
3. ↑  Jolanta Širkaitė. Vilniaus piešimo mokykla 1866–1915. Vilnius: Lietuvos kultūros tyrimų institutas, 2018. IBSN 978–609-8231-07-6.